་བཟང་ཐུབ་བསྟན་ཆོས་ཀྱི་ཉི་
མ་ཆེ། །དགེ་ལེགས་རྣམ་རྒྱལ་ཞེས་པའི་མཚན་གྱིས་བསྔགས། །གང་ལ་བརྟེན་ན་བདེ་སྐྱིད་ཀུན་
སྩོལ་བའི། །མཆོག་སྤྲུལ་ཡིད་བཞིན་དབང་གི་རྒྱལ་པོ་འདི། །བུཀྲ་ཤིས་དགེ་མཚན་ལྷུན་གྲུབ་
ཆོས་གྲྭ་ཆེའི། །རྡོ་རྗེའི་ཁྲི་ལ་བསྐལ་བརྒྱར་ཞབས་བརྟན་ཤོག །མགོན་འདིའི་གསང་གསུམ་
ཉིན་མོའི་དབང་ཕྱུག་ལ། །ཚུལ་བསྟན་ཉེ་ཞོའི་སྤྲིན་གྱིས་མ་གོས་པར། །དགེ་ལེགས་དཔལ་དང་
ཆོས་རྒྱན་སོགས་ཇི་བཞིན། །མཛད་འཕྲིན་འོད་རླབས་བླ་ནས་བླར་འཕེལ་ཤོག །ཚེ་མཐའ་
ཡས་དང་ཡིད་བཞིན་འཁོར་ལོ་མ། །རྣམ་པར་རྒྱལ་སོགས་ཚེ་ཡི་མཆོག་སྦྱིན་པའི། །ཡི་དམ་ལྷ་
ཚོགས་བཀའ་སྲུང་རྒྱ་མཚོ་ཡིས། །མགོན་འདིའི་སྐུ་ཚེ་མཛད་འཕྲིན་ཀུན་ཏུ་སྤེལ། །ཞེས་རིགས་
དང་དཀྱིལ་འཁོར་རྒྱ་མཚོའི་མངའ་བདག་ཀུན་གཟིགས་པཎ་ཆེན་ཆོས་ཀྱི་རྒྱལ་པོ་༧རྗེ་བཙུན་བློ་
བཟང་དཔལ་ལྡན་ཆོས་ཀྱི་གྲགས་པ་བསྟན་པའི་དབང་ཕྱུག་དཔལ་བཟང་པོའི་རྣམ་པར་ཐར་པ་
དད་ལྡན་པད་ཚལ་བཞད་པའི་ཉིན་བྱེད་སྣང་བ་ཞེས་བྱ་བ་ལས། : སླར་ཡང་ཞིང་འདིའི་དཔལ་
དུ་མཆོག་གི་སྤྲུལ་སྐུའི་ཟླ་ཞལ་གསར་དུ་ཚེས་པའི་ཚུལ་མདོ་ཙམ་གླེང་བའི་འོད་ཟེར་ཏེ་དགུ་
པའོ། །
སླར་ཡང་སྨྲས་པ། རྒྱལ་བ་རྒྱལ་སྲས་སྤྱན་སྔར་དམ་བཅའ་ལྟར། །ཁ་བ་ཅན་པ་བདག་
ཅག་ཐམས་ཅད་ལ། །རྒྱལ་བ་གཞན་ལས་ལྷག་པར་ཕན་མཛད་པ། །བླ་མ་སྣང་བ་མཐའ་ཡས་
ལ་ཕྱག་འཚལ། །ཉིད་ཀྱིས་གཟིགས་བཞིན་མི་འཇིགས་བཞི་ཉིད་ཀྱིས། །དུས་དྲུག་ཀུན་ཏུ་ཕུལ་
850

བྱུང་གཞུང་ལུགས་གསུངས། །དགེ་ལེགས་ཆེར་སྤེལ་སྡེབ་ལེགས་དཔེ་མེད་དེ། །ཡོངས་རྫོགས་
དོན་ཡོད་འགྲོ་ཚོགས་སྐྱོབ་ཁྱོད་བསྟོད། །དཔལ་ལྡན་རྒྱལ་བ་རྣམས་ཀྱི་ཐུགས་རྗེ་ཀུན། །གཅིག་
ཏུ་བསྡུས་པ་བླ་མ་ལྷག་པའི་ལྷ། །སྐལ་ལྡན་འགྲོ་བ་རྣམས་ཀྱི་སྐྱབས་རྗེ་མཆོག །མཆོག་ཏུ་གྱུར་
པ་ཨེ་མ་བསྔགས་པའི་ཡུལ། །ངེས་པའི་དོན་དུ་ཤིན་ཏུ་རྣམ་པར་ངེས། །གཟི་བརྗིད་རྒྱལ་པོར་
གྲུབ་མོད་དམན་མཚོར་ཡང༌། །ཀུན་ལས་ཕུལ་བྱུང་ཡོན་ཏན་ཟླ་གཟུགས་འབུམ། །འཆར་བྱེད་
གང་དེ་བདག་གི་བླ་མའོ། །སྔོན་རབས་སྐྱེས་མཆོག་སྣང་བྱེད་བགྲང་ཡས་ཀྱིས། །ཡོངས་བཏང་
ཆེར་སྙིགས་ལྔ་བདོའི་མུན་ཀློང་དུ། །བརྩེ་བས་ཕན་བདེའི་འོད་སྣང་སྤྲོ་མཁས་པ། །མགོན་པོ་
ཉིད་དེ་བཀའ་དྲིན་བསམ་གྱིན་དད། །བློ་བཟང་གསེར་གྱི་རྩ་བ་རབ་བརྟན་དཔལ་ལྡན་མཁྱེན་
བརྩེ་ནུས་གསུམ་གྱི། །ཡལ་འདབ་རབ་གྲོལ་མཁས་བཙུན་བཟང་པོའི་གྲིབ་བསིལ་གདུལ་བྱའི་
འཛིན་མར་འབེབས། །འཆད་རྩོད་རྩོམ་པའི་ཆོས་ཀྱི་གྲགས་པའི་རིན་ཆེན་འབྲས་བཟང་མགོ་
ལྕོགས་ལྡེམ། །དྲི་མེད་ཐུབ་བསྟན་འཛིན་པའི་རྐང་ཐུང་ཀུན་གྱི་དབང་ཕྱུག་དམ་པ་དེའི། །ཡོན་
ཏན་མཁའ་ཡི་ཕ་མཐའ་རྟོགས་ཕྱིར་མཐུ་ཆེན་རྒྱལ་སྲས་མཁའ་ལྡིང་རྣམས། ། བློ་གྲོས་གཤོག་
རྩལ་ཆེས་ཆེར་བསྐྱེད་ཀྱང་དེ་ལྟའི་ཚད་དག་དཔོག་མིན་ན། །འཇིག་རྟེན་མེས་པོ་སྤྱན་སྟོང་ལྡན་
དང་རྐྱེན་རྟོགས་ཐོས་སྒྲོག་ལ་སོགས་ཀྱིས། །བསྐལ་བརྒྱར་འབད་དེ་ཇི་ཙམ་དཔྱད་ཀྱང་འཇལ་
ནུས་གོ་སྐབས་ག་ལ་ཞིག །དེ་ཕྱིར་དམ་པའི་སྐྱེ་བོར་ཁས་འཆེ་ཡང་། །མཁས་པའི་བགྱི་བ་
གསུམ་ལ་རྩལ་ཞན་པའི། །རྨོངས་པའི་བྲན་གྱུར་བདག་བློའི་ཁབ་མིག་ཏུ། །རྒྱལ་བའི་ཡོན་ཏན་
རི་རབ་ཅི་ཡིས་ཚུད། །འོན་ཀྱང་རྒྱལ་བས་བྱིན་གྱིས་བརླབས་གྱུར་ན། །ཤེས་བྲལ་རྐང་འཐུང་
ལས་ཀྱང་ཆོས་ཀྱི་སྒྲ །འབྱུང་བཞིན་རྒྱལ་བའི་ཡོན་ཏན་རྒྱ་མཚོ་ལས། །ཐིགས་ཆ་ཙམ་ཞིག་
བརྗོད་འདིའང་རྒྱལ་མཐུར་ངེས། །འཇུངས་པའི་སེམས་ལྡན་རྣམས་ནི་ནོར་ཚོགས་དང་།
མངོན་སྲེད་ཞགས་པས་བསྡམས་པ་གཡོན་མིག་མ། །མགྲིན་སྔོན་ཅན་ནི་དབྱར་གྱི་དུནྡུ་བྷི། །ཡ་
རབས་དཔྱོད་ལྡན་ལེགས་བཤད་གཏམ་ལ་དགའ། །ཁྱི་ཕག་རྣམས་ལ་དྲི་ཞིམ་དམུས་ལོང་བ་ལ་
སྒྲོན་མེ་དང༌། །མ་ཞུ་བ་ལ་ཟས་དང་བླུན་པོ་རྣམས་ལ་ཆོས་ཀྱིས་ཅི། །སླད་དུ་དམ་པའི་སྣང་
བར་མི་བཟོད་ཕྱོགས་ལྷུང་ཐན་སྐད་སྒྲོག །སྐལ་ངན་འགལ་འདུའི་རྫུན་ཅན་དག་ལ་འདི་ཡིས་ཅི་
ཞིག་བྱ། །པད་མཚོར་རྐང་དྲུག་གླུ་དབྱངས་ལེན། །ནགས་སུ་རྨ་བྱ་ཟློས་གར་སྒྱུར། །དེ་བཞིན་
851

བདག་ཀྱང་ཀུན་གཟིགས་རྗེའི། །ཡོན་ཏན་དར་དིར་སྒྲོག་ལ་བརྩོན། །ཨ་ཧོ་ཐམས་ཅད་མཁྱེན་
གཟིགས་གསང་གསུམ་ཉ་ཕྱིས་ཁོག་ཡངས་ལས། །ལེགས་འོངས་རྟོགས་བརྗོད་མུ་ཏིག་འཕྲེང་
འདི་བདག་གིས་སྤེལ་ལགས་ན། །ལེགས་བཤད་དག་ལ་མཁས་རྣམས་དགྱེས་ཕྱིར་བྱིས་པ་ལས་
ཀྱང་ནི། །ལེན་ན་དཔྱོད་ལྡན་རྣམས་ཀྱིས་འདིར་ཡང་དགྱེས་པས་འཇུག་པའི་རིགས། །དྲི་མེད་
ལུང་རིགས་ རྒྱ་ མཚོའི་བཅུད་ལྡན་པའི། ། གཏན་བདེའི་འདོད་འཇོ་ ལེགས་ བཤད་ གྲུ་ ཆར་
· འཇོ་ལེགས་བཤད་
རྒྱུན། །གླེགས་བམ་འཛིན་མ་མཆོག་ཏུ་རབ་ཕབ་ཀྱིས། །དོན་གཉེར་ཞིང་པའི་ཚོགས་རྣམས་ཅི་
བདེར་རོལ། །དད་དང་ཆོས་རྗེས་འབྲང་བ་ཡི། །དབང་པོའི་བྱེ་བྲག་རིམ་པ་ལྟར། །ལྷུག་པར་
འབོལ་རྩོམ་ཚིགས་བཅད་ནི། །དབྱངས་ཀྱི་རྒྱལ་མོའི་རྗེས་སུ་ཟློས། །དེ་ལྟ་ན་ཡང་མ་རྟོགས་
ལོག་རྟོག་དང་། །སོམ་ཉིའི་དྲི་མས་སྦགས་པར་གྱུར་སྲིད་ན། །གཟུར་གནས་མཁས་དང་དམ་
པའི་སྤྱན་སྔ་རུ། །འཆགས་སོ་ནོངས་པ་བཟོད་པར་མཛད་དུ་གསོལ། །འདིར་འབད་པ་ལ
བྱུང་བའི་དགེ་བ་ཡང་། །རབ་འབྱམས་རྒྱལ་ཀུན་འདུས་སྐུ་བླ་མ་དེས། །ཚེ་རབས་ཀུན་ཏུ་
འབྲལ་མེད་རྗེས་འཛིན་ཅིང་། །འགྲོ་ཀུན་དོན་དུ་ཀུན་མཁྱེན་ཐོབ་ཕྱིར་བསྔོ། །འདིས་མཚོན་
རྣམ་དཀར་ཕུང་པོ་ཅི་མཆིས་མཐུས། །རིས་མེད་རྒྱལ་བསྟན་སྤྱི་དང་ཁྱད་པར་དུ། །ཐུབ་བསྟན་
ཡང་སྙིང་འཇམ་མགོན་ཙོང་ཁ་པའི། །རིང་ལུགས་ཕྱོགས་དུས་ཀུན་ཏུ་དར་རྒྱས་ཤོག །བསྟན་
འཛིན་སྐྱེས་བུ་སྤྱི་དང་བྱེ་བྲག་ཏུ། །བསིལ་ལྡན་ལྗོངས་འདིར་རྣམ་འདྲེན་གཞན་ཀུན་ལས། །
ཕུལ་བྱུང་མཛད་པས་མངོན་འཕགས་ཡབ་སྲས་ཟུང༌། །བསྐལ་བརྒྱར་ཞབས་བརྟན་མཛད་
འཕྲིན་རབ་རྒྱས་ཤོག །གྲུབ་མཐའ་རྣམ་བཞིའི་ཆུ་ཀླུང་ཀུན་འདུ་ཞིང༌། །དགའ་ལྡན་བསྟན་
སྲིད་ཪིན་ཆེན་འབྱུང་བའི་གནས། །ཆོས་གྲྭ་རྒྱ་མཚོ་བཞིས་གཙོས་འདུས་སྡེ་ཀུན། །ཐུགས་
མཐུན་ཁྲིམས་གཙང་བཤད་སྒྲུབ་གོང་འཕེལ་ཤོག །གནམ་བསྐོས་འཇམ་དབྱངས་ས་ཡི་ཚངས་
པ་དང་། །བརྒྱ་ཕྲག་དགའ་བ་ལྡན་པའི་ཕོ་བྲང་དང་། །ཆོས་སྲིད་རྒྱལ་མཚན་མཐོན་པོར་སྒྲེང
བ་ཡི། །ཆབ་སྲིད་མངའ་ཐང་དབྱར་མཚོ་ལྟར་འཕེལ་ཤོག །བསིལ་རིའི་མུ་ཁྱུད་དང་ལྡན་སྨན་
ལྗོངས་འདིས། །མཚོན་པའི་རྒྱལ་ཁམས་ཀུན་ཏུ་འཁྲུག་རྩོད་དང་། །ནད་མུག་སོགས་ཀྱི་མིང་
ཡང་མི་གྲག་པར། །སྣོད་བཅུད་དགེ་མཚན་རྫོགས་ལྡན་ལ་འགྲན་ཤོག །ཡང་ཡང་ནུ་ཞོས་སྐྱོང་
མཛད་མ་རྒན་རྣམས། །འཇིགས་འཇིགས་ངན་སོང་ངན་འགྲོར་མི་སྐྱེ་ཞིང་། །དལ་དལ་རྟེན་
ཐོབ་དམ་ཆོས་བདུད་རྩི་ལ། །ངམ་ངམ་སྤྱོད་ཅིང་སྒྲིབ་བྱང་ཚོགས་རྫོགས་ཤོག །ལེགས་པའི་ཆ་
852

བསགས་དཔལ་ལྡན་ཀ་ལཱ་པར། །གང་ཉིད་རིགས་ལྡན་དྲག་པོའི་སྐུར་བཞེངས་ཏེ། །ཀླ་ཀློ་
。
3
བརྟུལ་ནས་རྫོགས་ལྡན་གསར་པ་ཡི། །དགའ་སྟོན་འགྱེད་ཚེ་བདག་ཀྱང་རྗེས་འཛིན་ཤོག །བླ་
མ་ལྷ་ཡི་རྣལ་འབྱོར་ལ་གནས་ནས། །བླ་མའི་རྣམ་མཐར་ཇི་བཞིན་འཁྱོངས་པ་དང༌། །བླ་མའི་
བྱིན་རླབས་སེམས་ལ་ཞུགས་པ་ལས། །བླ་མ་རྡོ་རྗེ་འཆང་དེའང་མྱུར་ཐོབ་ཤོག །སྒྲོ་འདོགས་
སྐུར་འདེབས་ཕྱོགས་ཆར་མ་ལྷུང་དམ་པའི་རྣམ་ཐར་གསོང་པོའི་གཏམ། །འདི་སྐད་བརྗོད་
ལའང་ཕྲག་དོག་ང་རྒྱལ་རྐང་སྦས་ཕུད་སྒྲ་མི་འབྱིན་ཅིང་། །ལེགས་བཤད་འདི་ཀོ་སྐོམ་སེལ་ནང་
དུ་ཀེ་ཏ་ཀ་ཡི་ངང་ཚུལ་ལྟར། །མཐོང་ཐོས་དྲན་རེག་གྱུར་པ་ཀུན་ཀྱང་མ་དད་རྙོགས་གྲུངས་དགེ་
གྱུར་ཅིག །ལྷས་རྩེན་དོ་རར་སྣང་བྱེད་ཟུང་གི་ཟློས་གར་བགྲོད་པ་མ་ཆད་ཅིང་། །མཆོག་རབ་
རི་བོས་ཆུ་གཏེར་སྨད་གཡོགས་མ་བཀྲོལ་བར་དུ་རྟོགས་བརྗོད་འདི། །གཞར་ཡང་མི་ཉམས་
དབྱར་མཚོའི་དཔལ་དང་དཀར་པོའི་ཕྱོགས་ཀྱི་ཚེས་བདག་བཞིན། །བླ་ནས་བླར་འཕེལ་ཕྱོགས་
ཁྱབ་མཛོད་ཅིག་ཡི་དམ་བཀའ་སྲུང་དམ་ཅན་ཚོགས། །ནམ་ཡང་མི་བསླུ་གཏན་གྱི་སྐྱབས་
མཆོག་རིན་ཆེན་གསུམ་གྱི་བྱིན་མཐུ་དང༌། །ཆོས་དབྱིངས་སྤྲོས་པའི་མཚན་མ་ཀུན་བྲལ་ཆོས་
ཅན་རྒྱུ་འབྲས་སླུ་མེད་སྟོབས། །ཟླ་འོད་དང་འགྲོགས་གངྒཱའི་ཡབ་བཞིན་བདག་གཞན་ལྷག་
བསམ་དཀར་བའི་རྒྱུས། །ཇི་སྐད་སྨོན་པའི་འབྲས་བུ་བཟང་པོ་གཏན་མདུན་ལག་རྩེར་སོན་
པར་ཤོག །ཕུན་ཚོགས་བཀྲ་ཤིས་མཚན་དཔེའི་དཔལ་འབར་སྟོན་པ་བླ་མེད་རྫོགས་སངས་
རྒྱས། །ཕུན་ཚོགས་བཀྲ་ཤིས་ཆོས་ཕུང་ལ་སོགས་ལུང་དང་རྟོགས་པའི་དམ་པའི་ཆོས། །ཕུན་
ཚོགས་བཀྲ་ཤིས་རིག་དང་གྲོལ་བའི་ཡོན་ཏན་དང་ལྡན་དགེ་འདུན་ཏེ། །ཕུན་ཚོགས་བཀྲ་ཤིས་
རིན་ཆེན་གསུམ་གྱིས་རྣམ་ཀུན་ཤིས་པས་སྐྱོང་གྱུར་ཅིག །ཅེས་ལྷ་དང་བཅས་པའི་འགྲོ་བ་ཡོངས་ཀྱི་
༧སྐྱབས་མགོན་བཀའ་དྲིན་མཚུངས་ཟླ་མ་མཆིས་པ་ཀུན་གཟིགས་ཡེ་ཤེས་ཀྱི་ཉི་མ་ཆེན་པོ་པཎ་ཆེན་ཆོས་ཀྱི་
རྒྱལ་པོ་དྲིན་ཅན་རྩ་བའི་བླ་མ་རྡོ་རྗེ་འཆང་ཆེན་པོ་༧རྗེ་བཙུན་བློ་བཟང་དཔལ་ལྡན་ཆོས་ཀྱི་གྲགས་པ་བསྟན་
པའི་དབང་ཕྱུག་དཔལ་བཟང་པོའི་ཞལ་སྔ་ནས་ཀྱི་རྣམ་པར་ཐར་པ་དད་ལྡན་པད་ཚལ་བཞད་པའི་ཉིན་བྱེད་
སྣང་བ་ཞེས་བྱ་བ་འདི་ནི། བསོད་ནམས་དང་སྟོབས་ཀྱི་དཔུང་པ་བཙན་པོས་ཆོས་སྲིད་འཕྲིན་ལས་ཀྱི་བ་
དན་སྲིད་རྩེར་སྒྲེང་བའི་༧དབྱིངས་ས་ཕྱག་མཛོད་ཆེན་མོ་ནོ་མིན་ཧན་ཞེས་༧འཇམ་དབྱངས་གོང་མའི་ལུང་
གིས་བསྔགས་པ་བློ་བཟང་དོན་གྲུབ་མཆོག་ནས་རབ་དཀར་ལྷ་གོས་ནང་མཛོད་དྲི་བྲལ། མཎྜལ་རྟེན་གསུམ།
རིན་ཆེན་གཉིས་པ་ཊཾ་རྡོ་བསེ་རུའི་གྲངས་ལྡན། ཐབས་ཤེས་གྲངས་དང་ལྡན་པའི་བཟང་གོས་ཡུག་བམ་
སོགས་ཀྱི་གནང་སྐྱེས་གྱ་ནོམ་པ་བསྩལ་ཏེ་གསུང་གིས་བསྐུལ་མ་མཛད་པ་དང་། རང་ཉིད་ཀྱང་༧རྗེ་བླ་མ་དེ་
I
853

ཉིད་ལ་མི་ཕྱེད་པའི་དད་པ་བརྟན་པོ་དང་ལྡན་པའི་ལྷག་བསམ་གྱིས་ཀྱང་བསྐུལ་ཏེ། ཁྱབ་བདག་འཁོར་ལོའི་
མགོན་པོ་དེ་ཉིད་ཀྱི་ཞབས་ཀྱི་པདྨོ་སྤྱི་བོའི་གཙུག་ཏུ་བསྟེན་ཅིང༌། སྣང་མཐའི་མགོན་པོའི་རིགས་ཀྱི་ཅོད་
པཎ་ཡོངས་འཛིན་རྡོ་རྗེ་འཆང་བློ་བཟང་བསྟན་པ་རྒྱལ་མཚན་དཔལ་བཟང་པོ་དང་། ཡོངས་འཛིན་རྡོ་རྗེ་
འཆང་ཕུར་ལྕོག་པ་ཆེན་པོ་བློ་བཟང་ཚུལ་ཁྲིམས་བྱམས་པ་རྒྱ་མཚོ་དཔལ་བཟང་པོ་གཉིས་ཀྱི་ཞབས་དྲུང་ནས་
ཚིགས་སྔ་ཕྱིའི་བསླབ་སྡོམ་ཡང་དག་པར་ནོད་ལ། ལུང་རིགས་སྨྲ་བའི་དབང་པོ་དཀའ་ཆེན་རིན་པོ་ཆེ་པུ་ཎྱ་
མ་ཎི་དང༌། གནས་ལྔ་རིག་པའི་པཎྜི་ཏ་ཆེན་པོ་རྗེ་བཙུན་དངུལ་ཆུ་བ་དབྱངས་ཅན་གྲུབ་པའི་རྡོ་རྗེ་དཔལ་
བཟང་པོ་སོགས་དཔལ་ལྡན་བླ་མ་དུ་མས་ཟབ་རྒྱས་གདམས་པའི་བདུད་རྩིས་གཅེས་པར་བསྐྱངས་པའི་མཐུ་
ལས་འདི་ལྟར་སྨྲ་བའི་སྤོབས་པ་ཅུང་ཟད་མཐོ་བ་ཤཱཀྱའི་དགེ་སློང་༧ཡོངས་འཛིན་གདན་ཁྲི་འཛིན་པ་བློ་
བཟང་བསྟན་འཛིན་དབང་རྒྱལ་ལམ། བརྡ་སྤྲོད་ཀུན་བཤད་དུ་ཐོས་པ་ཀུན་ཟད་བྱས་པའི་མིང་དབྱངས་
ཅན་ངག་གི་དབང་པོར་འབོད་པས་སྒྲོ་སྐུར་གྱིས་བསླད་པ་རིང་དུ་དོར་ཏེ། གཉིས་མེད་གསུང་པ་དུས་འཁོར་
བོད་དུ་བྱོན་པ་མེ་ཡོས་ནས་འགོ་བརྩིས་པའི་རབ་བྱུང་བཅོ་ལྔ་པའི་ནང་ཚན་ཀུན་འཛིན་ཞེས་པ་ས་བྱི་ལོ་ནང་
རྩོམ་པའི་དབུ་བཙུགས་ཀྱང་། མཚུངས་མེད་མཆོག་གི་སྤྲུལ་པའི་སྐུ་རིན་པོ་ཆེར་དམ་པའི་ཆོས་ཀྱི་བདུད་རྩི་
འབུལ་བས་གཙོས་བྱ་བཞག་སྣ་ཚོགས་ཀྱི་ཟློས་གར་བསྒྱུར་བར་ཡེངས་ཏེ་རེ་ཞིག་གྲུབ་པར་མ་གྱུར་མོད། ཉེ་
ཆར་བརྟུན་པ་བསྐྱེད་དེ་ལེགས་སྦྱར་ལྷའི་སྐད་དམ་སཾ་ཀྲི་ཏའི་སྐད་དུ་བི་རོ་དྷི། ཕྱག་རྡོར་བསྟོད་འགྲེལ་ལས་
འགལ་བ། མཧཱ་ཙིནའི་སྐད་དུ་གྱི་ཚིའུ་སྟེ་དབང་ཐང་དང་བསྟུན་པའི་ས་མོ་གླང་གི་བགྲང་བྱའི་ཚིམ་བྱེད་ཟླ་
བའི་དཀར་པོའི་ཕྱོགས་ཀྱི་རྒྱལ་བ་གཉིས་པ། འཕགས་མཆོག་ཕྱག་ན་པདྨོ་ངུར་སྨྲིག་གར་གྱི་རྣམ་པར་རོལ་པ་
པཎ་ཆེན་ཐམས་ཅད་མཁྱེན་པ་དགེ་འདུན་གྲུབ་པ་དཔལ་བཟང་པོའི་དུས་ཚོད་ཁྱད་པར་ཅན། རེ་གཟའ་
ཚངས་སྐྱེས། རྒྱུ་སྐར་མོན་གྲུ། སྦྱོར་བ་ས་ནང་། སྦྱོར་ཆེན་ཀུན་དགའ། དབྱངས་ཨཱུ། ཉི་མ་ཡོས་འཆར་
བའི་གཟའ་སྐར་འཕྲོད་སྦྱོར་དུས་སོགས་ཕུན་སུམ་ཚོགས་པའི་ནམ་ལངས་ཕྱི་ཆའི་བདུད་རྩི་ཐུན་མཚམས་ཀྱི་
ཐོག་ཏུ་རྣམ་ཐར་འདི་ཉིད་ཆ་ ཤས་རྫོགས་པར་ཆོས་གྲྭ་ཆེན་པོ་བཀྲ་ཤིས་ལྷུན་པོ་དཔལ་གྱི་སྡེ་ཆེན་ཕྱོགས་
ཐམས་ཅད་ལས་རྣམ་པར་རྒྱལ་བའི་གླིང་ཆེན་པོའི་བྱ་འད་བ། ༧སྣང་མཐའི་མགོན་པོའི་བྱ་གྲུབ་ཡེ་ཤེས་ལས་
གྲུབ་པའི་གནྡྷོ་ལ་